
Tehniskā specifikācija

[bookmark: _GoBack]SIA “Rīgas Austrumu klīniskā universitātes slimnīca” ārējās mājas lapas www.aslimnica.lv uzturēšana.

Izpildītājam jānodrošina Pasūtītāja ārējās mājas lapas www.aslimnica.lv (turpmāk – mājas lapa) uzturēšanas darbus 1 (vienu) gadu no Līguma parakstīšanas brīža, turpmāk tekstā saukti „Darbi”, kuros ietilpst:
· konsultāciju sniegšana mājas lapas darbības un lietošanas jautājumos;
· neatbilstību un kļūdu novēršana, ja tādas rodas labojumu un izmaiņu piegādes rezultātā vai tiek konstatētas sistēmas lietošanas laikā;
· Izmaiņu pieprasījumu pārvaldīšana.

Izmaiņu pieprasījumu pārvaldība:
1. Izpildītājam jāsniedz Pasūtītājam atbildes uz Pasūtītāja izmaiņu pieprasījumu pieteikumiem darba dienās darba laikā (no plkst. 8:00 līdz 17:00).
2. Pieteikumi piesakāmi pa tālruni vai pa e-pastu.
3. Izmaiņu pieprasījumu gadījumā, Izpildītājam jāiesniedz Pasūtītājam rakstisku piedāvājumu, norādot paredzēto darbu apjoma novērtējumu stundās un iespējamos darbu izpildes termiņus. 
Kļūdu pieteikšanu pārvaldība:
1. Izpildītājam jāsniedz Pasūtītājam atbildes uz Pasūtītāja izmaiņu pieprasījumu pieteikumiem darba dienās darba laikā (no plkst. 8:00 līdz 17:00). 
2. Izpildītājam jānodrošina šādi reakcijas laiki no problēmas pieteikšanas brīža:
2.1. kritiskos gadījumos, kad problēma izraisa pilnīgu mājas lapas darbības apstāšanos, un/vai darbs nevar tikt turpināts - ne lielāks par 4 (četrām) stundām. 
2.2. steidzamos gadījumos, kad problēma izraisa iekšēju programmatūras kļūdu vai nekorektu darbību, kas rada lielus iespēju zudumus un Pasūtītājam nav zināms pieņemams problēmas apiešanas risinājums, tomēr ir iespējams darbu turpināt ierobežotā režīmā - ne lielāks par 8 (astoņām) stundām. 
2.3. pārējos gadījumos, kad problēma izraisa minimālus iespēju zudumus. Ietekme uz mājas lapas darbību ir mazsvarīga/sagādā zināmas neērtības, piemēram, manuālu darbu mājas lapas funkcionēšanas atjaunošanai/darba turpināšanai - ne lielāks par 16 (sešpadsmit) stundām.
3. Izpildītājam jānodrošina šādi problēmu novēršanas laiki no problēmas pieteikšanas brīža:
3.1. kritiskos gadījumos, kad problēma izraisa pilnīgu mājas lapas darbības apstāšanos un/vai darbs nevar tikt turpināts, problēmas tiks novērstas 8 (astoņu) darba stundu laikā vai tiks piedāvāts cits Pasūtītāja apstiprināts risinājums un problēmu novēršanas scenārijs un laika grafiks;
3.2. steidzamos gadījumos, kad problēma izraisa iekšēju programmatūras kļūdu vai nekorektu darbību, kas rada lielus iespēju zudumus. Pasūtītājam nav zināms pieņemams problēmas apiešanas risinājums, tomēr ir iespējams darbu turpināt ierobežotā režīmā, problēmas tiks novērstas ne vēlāk kā 16 (sešpadsmit) darba stundu laikā vai tiks piedāvāts cits Pasūtītāja apstiprināts risinājums un problēmu novēršanas scenārijs un laika grafiks; 
3.3. pārējos gadījumos, kad problēma izraisa minimālus iespēju zudumus. Ietekme uz mājas lapas darbību ir mazsvarīga/sagādā zināmas neērtības, piemēram, manuālu darbu mājas lapas funkcionēšanas atjaunošanai/darba turpināšanai – tiks novērsts ne vēlāk kā 24 (divdesmit četru) darba stundu laikā vai tiks piedāvāts cits Pasūtītāja apstiprināts risinājums un problēmu novēršanas scenārijs un laika grafiks;
3.4. ja problēmu nav iespējams diagnosticēt noteiktajā laikā, Izpildītājs vienojas ar Pasūtītāju par problēmas risinājumu.
4. Izpildītājam jānodrošina Pasūtītāja regulāra informēšana par pieteiktā problēmziņojuma vai izmaiņu pieprasījuma statusa izmaiņām un sniegti pārskati par tā risināšanas gaitu pēc Pasūtītāja pieprasījuma.

Izpildītājs Darbu veikšanai nodrošina kvalificētus, kompetentus speciālistus, kuri pārzina mājas lapas funkcionalitāti, darbību un datu bāzu struktūru, kuriem ir programmēšanas prasme un pieredze darbā ar šāda veida risinājumiem. 

Finanšu piedāvājums

